**กิตติกรรมประกาศ**

 วิทยานิพนธ์ฉบับนี้สำเร็จลุล่วงด้วยดีเพราะได้รับความกรุณาและความช่วยเหลือ แนะนำ
และให้ความรู้ในการจัดทำจาก ผู้ช่วยศาสตราจารย์ ดร. พรทิพย์ วรกุล อาจารย์ที่ปรึกษาหลัก
ผู้ช่วยศาสตราจารย์วุฒิชัย พรพัชรพงศ์ อาจารย์ที่ปรึกษาร่วม ประธานกรรมการสอบ และ ผู้ทรงคุณวุฒิสอบวิทยานิพนธ์ ผู้วิจัยขอกราบขอบพระคุณเป็นอย่างสูงมา ณ โอกาสนี้

 ขอขอบพระคุณ นายแพทย์ธนิน ฐิติพรรณกุล นายแพทย์ชำนาญการพิเศษ ภญ.กาญจนาภรณ์ ตาราไต เภสัชกรชำนาญการ คุณกฤษณา จอดนอก พยาบาลวิชาชีพชำนาญการพิเศษ และ นายวีรศักดิ์ ดอนละคร ผู้อำนวยการชำนาญการพิเศษ ที่ให้ความกรุณาเป็นผู้เชี่ยวชาญตรวจสอบคุณภาพเครื่องมือและให้คำแนะนำในการทำการวิจัยครั้งนี้เป็นอย่างดี

 ขอขอบพระคุณ ผู้อำนวยการโรงพยาบาลมหาสารคาม ขอบขอบคุณผู้ใช้บริการห้องสมุด โรงพยาบาลมหาสารคาม บรรณารักษ์ห้องสมุด และผู้เชี่ยวชาญด้านเทคโนโลยีหรือคอมพิวเตอร์ โรงพยาบาลมหาสารคาม ทุกท่านที่อำนวยความสะดวกต่าง ๆ ในช่วงที่ทำการวิจัย และที่ให้ความร่วมมือในการวิจัยครั้งนี้เป็นอย่างดี

 คุณค่าและประโยชน์ของวิทยานิพนธ์ฉบับนี้ ผู้วิจัยขอมอบเป็นเครื่องบูชาพระคุณบุพการี บูรพาจารย์ ตลอดจนผู้มีพระคุณทุกท่าน ที่มีส่วนสนับสนุนจนวิทยานิพนธ์ฉบับนี้สำเร็จลุล่วงด้วยดี

 นางสุภาภร ผ่องอุดม